বৃদ্ধ মা-বাবার দেখভালে নেপালে আসছে নতুন আইন
বৃদ্ধ মা-বাবার দেখভালে এক নতুন আইন চালু করতে যাচ্ছে নেপাল সরকার। এতে তাদের সেবা-যত্ন ও সুন্দর জীবন কাটাতে অর্থনৈতিক নিশ্চয়তার কথা বলা হয়েছে। 







নতুন এ আইন অনুযায়ী- উপার্জনকারী সন্তানকে ষাটোর্ধ্ব মা-বাবার জন্য তার আয়ের পাঁচ থেকে ১০ শতাংশ ব্যাংকে জমা দিতে হবে।




দেশটির প্রধানমন্ত্রীর গণমাধ্যম উপদেষ্টা কুন্দন আরিয়ালের বরাত দিয়ে ভারতীয় এনডিটিভি অনলাইন এ খবর জানিয়েছে।
খবরে আরও বলা হয়, মন্ত্রিপরিষদের বৈঠকে সিনিয়র সিটিজেন অ্যাক্ট-২০০৬ সংশোধন করে একটি নতুন বিল উপস্থাপনের সিদ্ধান্ত হয়েছে। 
পিটিআইকে আরিয়াল বলেন, এই বিলের মূল লক্ষ্য হলো বয়স্ক লোকজনের আর্থিক নিরাপত্তা নিশ্চিত করা। 
নতুন বিধান অনুযায়ী, বৃদ্ধ বাবা-মায়ের নামে ব্যাংকে সন্তানদের তাদের আয়ের ৫ থেকে ১০ শতাংশ জমা রাখতে হবে।
তিনি বলেন, এমন অনেক ঘটনা আছে, যেখানে সন্তানেরা অনেক ধনী হওয়া সত্ত্বেও বাবা-মাকে অবহেলা করেন। এ ধরনের আচরণকে নিরুৎসাহিত করতে বৃদ্ধ বাবা-মাকে আর্থিক নিশ্চয়তা দিতে এ উদ্যোগ নেয়া হচ্ছে।

বৃদ্ধ মা-বাবার দেখভালে এক নতুন আইন চালু করতে যাচ্ছে নেপাল সরকার। এতে তাদের সেবা-যত্ন ও সুন্দর জীবন কাটাতে অর্থনৈতিক নিশ্চয়তার কথা বলা হয়েছে।